Landsretten stadfæstede byrettens afgørelse om, at der ikke var grundlag for at pålægge Planklagenævnet erstatningsansvar
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Fast Ejendom;

VESTRE LANDSRET
DOM

afsagt den 16. februar 2022

BS-23495/2021-VLR
(15. afdeling)

Tobaksbyen Holding ApS
(advokat Håkun Djurhuus)

mod

Planklagenævnet
(advokat Josephine Fie Legarth Aggesen)

Retten i Viborg har den 21. maj 2021 afsagt dom i 1. instans (BS-17568/2020-
VIB).

Landsdommerne Olav D. Larsen, Helle Korsgaard Lund-Andersen og Rasmus
Lindhardt Jensen (kst.) har deltaget i ankesagens afgørelse.

Påstande
Appellanten, Tobaksbyen Holding ApS (Tobaksbyen), har gentaget sin påstand
for byretten om, at indstævnte, Planklagenævnet, til Tobaksbyen skal betale
16.677.631 kr. med procesrente fra den 28. april 2020. Tobaksbyen har subsi-
diært nedlagt påstand om, at Planklagenævnet skal betale 11.826.836,20 kr.
med procesrente fra den 28. april 2020.

Planklagenævnet har påstået dommen stadfæstet.

Anbringender
Parterne har i det væsentlige gentaget deres anbringender for byretten.



2

Landsrettens begrundelse og resultat
Der er ikke grundlag for at anvende skærpede ansvarsregler ved vurderingen af,
om Planklagenævnet har pådraget sig erstatningsansvar for lang sagsbe-
handlingstid.

Med denne bemærkning tiltræder landsretten af de grunde, der er anført af by-
retten, at der ikke er grundlag for at pålægge Planklagenævnet erstatnings-
ansvar.

Landsretten stadfæster derfor byrettens dom.

Efter sagens udfald skal Tobaksbyen i sagsomkostninger for landsretten betale
250.000 kr. til Planklagenævnet. Beløbet angår advokatudgifter (inkl. moms).
Ud over sagens værdi er der ved fastsættelsen af beløbet taget hensyn til sagens
ret begrænsede omfang.

THI KENDES FOR RET:

Byrettens dom stadfæstes.

I sagsomkostninger for landsretten skal Tobaksbyen Holding ApS betale
250.000 kr. til Planklagenævnet.

De idømte sagsomkostninger skal betales inden 14 dage og forrentes efter
rente-lovens § 8 a.